ཤེས་རྟོགས་བྱུང་བར་གཞིགས་ན།ཀྲེ་ཅང་ཞིང་ཆེན་དབྱི་ཝུའུ་ཞིང་ཞོར་ཐོན་རྫས་གྲོང་ནི་ལོར་ཉོ་ཚོང་བྱེད་ཚད་སྒོར་དུང་ཕྱུར་ལྷག་ཙམ་ཟིན་པའི་ཞིང་ལས་ཐོན་རྫས་བསྡུ་འགྲེམས་ལྟེ་གནས་ཆེ་གྲས་ཤིག་ཡིན་ལ།ཀྲེ་ཅང་རྒྱལ་སྤྱིའི་ཁྲོམ་རའི་མ་ལག་གི་གྲུབ་ཆ་གལ་ཆེན་ཞིག་ཀྱང་རེད།མཚོ་སྔོན་གྱི་སྤུས་རྟགས་ཚོང་ཁང་གིས་རྒྱལ་སྤྱིའི་ཚོང་དོན་གྲོང་ཁྱེར་ཡིན་པའི་དབྱི་ཝུའུ་ཡི་མི་འགྲུལ་དང་།ཟོག་འགྲུལ།འཕྲིན་འགྲུལ།ཚོང་དོན་མཉམ་ལས་བཅས་ཀྱི་ལེགས་ཆར་བརྟེན་པ་དང་།དབྱི་ཝུའུ་ཞིང་ཞོར་ཐོན་རྫས་གྲོང་གི་ཕྱོགས་བསྡུས་རང་བཞིན་གྱི་ཉོ་ཚོང་ལས་སྟེགས་སྤྱད་དེ་མཚོ་སྔོན་གྱི་ཁྱད་ལྡན་ཐོན་ལས་ལེགས་ཆར་བརྟེན་ནས་དབྱི་ཝུའུ་རུ་མཚོ་སྔོན་གྱི་སྤུས་རྟགས་ཐོན་རྫས་གཅིག་འདུས་བྱེད་པ་དང་སྐད་གྲགས་ཆོད་པའི་མཚོ་སྔོན་གྱི་སྤུས་རྟགས་དང་ཀྲུང་གོའི་སྤུས་རྟགས་ཁག་གཅིག་བཏོད་དེ་མཚོ་སྔོན་ཞིང་ཆེན་གྱི་ཁྱད་ལྡན་ཐོན་རྫས་ས་མཐོ་ནས་ཕྱིར་སྐྱོད་ཐུབ་པ་དང་འཛམ་གླིང་ཡོངས་ལ་བསྐྱོད་རྒྱུར་སྐུལ་འདེད་གཏོང་རྒྱུ་ཡིན་པ་རེད།